У нашој школи ,од ове године почиње се са реализацијом програма професионална оријентација и зато желимо да Вас упознамо

 Шта је то ПО?

Често чујете питања,обично на крају осмог разреда ,“а шта да упишем“? ,“у коју школу да идем“?или „ја немам појма чиме желим да се бавим?“или „сви иду у ту школу па ћу и ја“,али да ли је то прави пут за избор нечега чиме цео живот треба да се бавите?Кроз ПО можда неће добити одговоре на ова питања али ће Ваша деца имати прилику да се боље упознају са постојећим занимањима и сазнају за нека нова .

Циљ овог програма је подстицање младих да путем активног учешћа у процесу ПО(Професионална Оријентација) преузму одговорност за своју будућност,упознају себе и своје способности,путеве школовања и путеве каријере како би промишљено донели одлуку о избору будућег занимања.

Програм ПО тежи ка изградњи способности одлучивања код младих,тако што развија способност самоспознаје код ученика а такође и способности социјалне интелигенције која све више игра значајну улогу у свету запошљавња.

 У нашиј школи програм ПО ће се реализовати у оквиру активног и интерактивног учења ,то јест, Ваша деца ће моћи да стекну неопходна знања о свим школама и занимањима која им се нуде као и да испробају праксу у појединим фирмама, предузећима а преко реалних сусрета са стручњацима из појединих области сазнају све што их интересује а односи се на занимање или установу .

Ми знамо да су одлуке о избору занимања личне и да се доносе у породичном кругу али на овај начин оснажујемо како ученике тако и Вас ,њихове родитеље, да дате подршку својој деци да самостално донесу исправну одлуку о даљем школовању и избору занимања и на тај начин преузму одговорност за сопствену каријеру.

**с поштовањем, ПО тим**

старешине:

замолите родитеље да потпишу сагласност у вези са овим пројектом .

Х В А Л А !

координатор пројекта је наставница Ивана Радовић